BDMS ร่วงเกือบ 4% คาดนลท.ขายทำกำไรหลังราคาปรับตัวขึ้นนาน 8 วัน
BDMS ร่วงเกือบ 4% คาดนลท.ขายทำกำไรหลังปรับตัวขึ้นนาน 8 วัน ล่าสุด ณ เวลา 14.43 น. อยู่ที่ 26.25 บาท ลบ 1 บาท หรือ 3.67% สูงสุดที่ 27 บาท ต่ำสุดที่ 26.25 บาท ด้วยมูลค่าซื้อขาย 799 ล้านบาท ด้าน บล.เคทีบี (ประเทศไทย) แนะซื้อ ให้เป้า 28 บาท คาด Q2/61 โตแจ่ม
30 พ.ค. 2561

ผู้สื่อข่าวรายงานว่า ราคาหุ้น บริษัท กรุงเทพดุสิตเวชการ จำกัด(มหาชน) หรือ BDMS ล่าสุด ณ เวลา 14.43 น. อยู่ที่ 26.25 บาท ลบ 1 บาท หรือ 3.67% สูงสุดที่ 27 บาท ต่ำสุดที่ 26.25 บาท ด้วยมูลค่าซื้อขาย 799 ล้านบาท

ทั้งนี้ ราคาหุ้น BDMS ปรับตัวลง คาดว่านักลงทุนขายทำกำไรหลังราคาหุ้นปรับตัวขึ้นต่อเนื่อง นับตั้งแต่ราคาหุ้นอยู่ที่ระดับ 24.50 บาท เมื่อวันที่ 16 พ.ค.2561
ด้าน บล.เคทีบี (ประเทศไทย) ระบุในบทวิเคราะห์ แนะนำซื้อ BDMS ให้ราคาเป้าหมาย 28 บาท โดยยังมองว่าหุ้นกลุ่มโรงพยาบาล เป็นกลุ่มที่มีความปลอดภัยต่อภาวะตลาดเช่นนี้ เนื่องจากมีรายได้และปัจจัยที่เฉพาะตัว
ทั้งนี้มองว่ารายได้และกำไรไตรมาส 2/61 ของ BDMS คาดยังดี โรงพยาบาลในเครือ ผลการดำเนินงานเริ่มดีขึ้น โดยโครงการ Wellness clinic เราคาดว่าในส่วน OPD จะเปิดอีก 7 ศูนย์ที่เหลือไม่เกินไตรมาส 3/61 3Q18 (ปัจจุบันเปิดเพียงศูนย์ Regenerative เน้นด้านเวชศาสตร์ชะลอวัย).
โดยได้ประเมินกำไรสุทธิปี 61 ไว้ที่ 9,951 ล้านบาท ลดลง 3% เทียบจากปีก่อน แต่กำไรปกติโต 24%